Kollektiv+økonomi+arbejdspapir

Jeg synes at forslaget er færdigt. Det eneste er at vi skal beslutte om forslag skal stilles til kollektivgruppen eller økonomi. Jeg vil mene økonomi, fordi den gruppe ellers ikke har så meget at mødes om. --- **Forslag til den ordinære generalforsamling i Københavns Fødevarefællesskab d. 9/10 2010**  **Til en demokratisk virksomhed hører en demokratisk økonomi**

Vi skal beslutte hvordan økonomien fungerer i det daglige og hvordan vi investerer vores overskud. Som det er nu bliver driftsøkonomien i det daglige varetaget af kassereren og formanden. Kassereren holder styr på bilag, betaler fakturaer, som formanden godkender, og holder kontakten med vores revisor. Der findes også en økonomigruppe, som mødes efter behov og tager stilling til mere principielle spørgsmål, som dette forslag til demokratisk økonomi. Når medlemmerne bruger penge i butikken, går en procentdel til driften af foreningen. At fastsætte denne procentsats er en central opgave i driftsøkonomien **.** Til at tage denne beslutning har vi disse retninigslinjer: - Vores mål er at gøre økologiske fødevarer tilgængelige for så mange som muligt, derfor er det et mål i sig selv at minimere driftsomkostninger og udgifter til administration. Loftet er fastsat til 15%, men vi har som oftest ligget langt derunder. - Det er samtidig også en prioritet at opbygge en solid økonomi, der ikke bliver væltet omkuld af uforudsete udgifter og som giver råderum til udvidelser. Så længe økonomien går i nul, er det nok at have en driftsøkonomi. Dette er et forslag til en demokratisk infrastruktur, der gør det muligt at investere vores overskud i overenstemmelse med medlemmernes ønsker.


 * Forslag**:

Det overskud som er forbundet med aktiviteterne i KBHFF, bliver fordelt ud på to poster: Driftsbuffer og udviklingspulje.

Første prioritet er at opretholde en driftsbuffer, vi foreslår en størrelse på 60.000 kr. Disse midler er reserveret til uforudsete udgifter. Hvis vi af en eller anden grund blev tvunget til at forlade vores lokaler, ville denne buffer gøre en omstilling til et andet sted mulig.

De resterende midler ryger i udviklingspuljen, som er de midler, medlemmerne kan disponere over til investering og udvikling. På fire åbne møder om året bliver det besluttet, hvilke forslag der skal støttes og i hvilket omfang. Det kan også foreslås at der spares op til en større fremtidig investering. Vi foreslår, at medlemmerne afleverer investeringsforslag til kollektivgruppen/økonomigruppen 3 uger inden disse udviklingsmøder. Forslagstillerne præsenterer deres forslag og de fremmødte medlemmer diskuterer/stemmer. Udvilkingsmøder bruger altså det overskud, der er dannet gennem det seneste kvartal. Fra tidligere medlemsmøder har vi disse retningslinjer:
 * Overskud der dannes i fødevarefællesskabet skal bruges på at udbygge fødevarefællesskabet.
 * Vi ønsker at fremme andre fødevarefællesskaber, der vil starte op, men ikke ved bare at komme forbi med en pose penge.
 * Der var et forslag til at overskuddet bruges på udadvente aktiviteter: gratis mad til daginstitutioner, oplysningskampagner blev nævnt.

Forslag til investeringer skal være driftskollektivet i hænde senest tre uger før mødet, hvorefter de offentliggøres på foreningens hjemmeside og i det elektroniske nyhedsbrev. Dette skal ske senest en uge inden medlemsmødet.

På hjemmesiden kommer til at ligge en manual for, hvordan man skriver og afleverer et forslag til en investering/et projekt, og hvilke kriterier en projektbeskrivelse skal opfylde. Derudover har vi snakket om en grafisk tidslinje på hjemmesiden, som viser allerede afholdte og kommende møder samt en præsentation af de projekter, der er søgt og givet penge til, således at medlemmerne har et overblik over fødevarefællesskabets udvikling og omfang.

Foreslået af Kollektivgruppen d. 20/9 2010